OzLabs/hebrew-wiki-articles huggingface dataset:
צבי הנינג'ה - הדור הבא

צבי הנינג'ה - הדור הבא (באנגלית: Ninja Turtles - The Next Mutation, בתרגום חופשי: "צבי הנינג'ה - המוטציה הבאה") היא סדרת פעולה/הרפתקאות אמריקאית לילדים המבוססת על המשך הסדרה צבי הנינג'ה מ-1987, אך הסדרה התבססה כמעט על שלושת סרטי הקולנוע. הסדרה בת 26 פרקים והופקה לטלוויזיה על ידי חברת "סבן" לערוץ Fox Kids בשנת 1997, וב-1998 בוטלה הסדרה מסיבות שונות, בהן שינויים משמעותיים כמו הוספת צבה חדשה לצוות ואי-קיומן של הדמויות אפריל אוניל וקייסי ג'ונס מהסדרות הקודמות, ואף סירובה של חברת סבן למסור דמי רישיון לאולפני מיראג' להמשך הפקת הסדרה.

בישראל התוכנית שודרה בערוץ הילדים ברצועת הבוקר בימי שבת בשנת 1998, לפני כן ששת הפרקים הראשונים יצאו בקלטות וידאו, ומאוחר יותר שודרה בג'טיקס. כמה שנים לאחר מכן שודרה ב-HOT VOD Young בשפת המקור ובליווי כתוביות תרגום. 

== תקציר העלילה ==
מאסטר צ'ונג אי, ידידו הוותיק של ספלינטר, חולה מאוד. לפני מותו, הוא מבקש מבתו המאומצת להתאחד עם צבי הנינג'ה אשר זה עתה התבגרו כדי להציל את האנושות מפני דרקון-לורד, אשר השתחרר מארץ החלומות ומתכוון לשלוט בעולם. בתו של צ'ונג אי - מיי ויי צ'י (אשר תיקרא בעתיד: ונוס דה מילו) היא למעשה אחת מהצבים שנפלו לתוך הבריכה החומצתית בילדותה, אך הגיעה לשנחאי כבתו המאומצת של צ'ונג אי. במהלך הסדרה לאונרדו, רפאל, מיכלאנג'לו, דונטלו וספלינטר מתאחדים עם ונוס, ונלחמים יחד באויביהם החדשים דרקון-לוד, עוזרו ויק, בון-סטיל, דוקטור קוויז, ום-מי ואויביהם הוותיק, שרדר. אחרי סוף הסדרה, הצבים נלחמו לצד הפאוור ריינג'רס בסדרה "פאוור ריינג'רס בחלל" נגד האויבת שלהם אסטרונמה, אשר שלטה במוחותיהם של הצבים כדי לחסל את הריינג'רס.

==צוות המדבבים בהפקת הדיבוב העברי==
בגרסה העברית של הסדרה השתתפו בדיבוב הדמויות:
* רנן רום (לאונרדו) - פרקים 1–6
* ניר רון (לאונרדו) - פרקים 7–26
* יובל סגל (דונטלו)
* גיורא קנת (רפאל, ד"ר קוויז, בון-סטיל, שרדר בפרק 21)
* עמי מנדלמן (מיכלאנג'לו, ספלינטר, דרקון-לורד, וויק, חיילי הדרקון, חייליו של שרדר, מאסאר צ'וונג אי, חברו לשחמט של ספלינטר בפרק 20)
* טליה ברקאי (ונוס)
* מיכאל מורים (שרדר בפרקים 1,2, חברו לשחמט של ספלינטר בפרק 1)
* יהויכין פרידלנדר (שרדר) - פרק 17
* שי זורניצר - סילבר
* אפי בן ישראל (ום-מי)

== ראו גם ==
* צבי הנינג'ה

== קישורים חיצוניים ==

קטגוריה:צבי הנינג'ה: סדרות טלוויזיה
קטגוריה:סדרות טלוויזיה שמבוססות על קומיקס
קטגוריה:ערוץ הילדים: תוכניות רכש
קטגוריה:סבן אנטרטיינמנט: תוכניות וסדרות
דונכוירכה

דונכוירכה או דון כורכי (בגאלית סקוטית: Donncoirce או Donn Corci ; נפטר בשנת 791) היה מלך דאל ריאטה החל משנת 781 או 782 לערך ועד פטירתו.

דונכוירכה מוזכר ב"דברי ימי אלסטר" בתיאור שנת 791 המקבילה לשנת 792 ובה מצוינת כהונתו כמלך דאל ריאטה ופטירתו באותה שנה.

דונכוירכה אינו מוזכר ב"פלאן מייניסטרך" או ב"דואן אלבאנאך".

אלאן אור אנדרסון הציע כי משמעות שמו "דגנים חומים" ומדובר בכינוי.

דאויט בראון סבור כי מלכותו החלה לאחר מותו של פרגוס מק אכדאך היינו בשנת 781 או 782.

==קישורים חיצוניים==
* [http://celt.ucc.ie/publishd.html דברי ימי אלסטר ודברי ימי טיגרנאך]
* [http://www.mimas.ac.uk/~zzalsaw2/pictish.html דברי ימי הפיקטים]

קטגוריה:מלכי סקוטלנד
קטגוריה:מלכי דאל ריאטה
קטגוריה:נפטרים ב-792
אינטררגנום

אינטררגנום או אינטרגנום (בלטינית: interregnum - "בין מלכים") הוא מושג מתחום מדעי המדינה והמשפט המתייחס לתקופה שבין שלטונם של מלכים שונים - היינו מצב של העדר רציפות שלטונית. מצב זה התרחש לאורך ההיסטוריה במועדים בהם הייתה מחלוקת בדבר היורש החוקי, ומספר יורשים שונים נאבקו ביניהם על השלטון.

מקור המושג הוא ברומא העתיקה, בתקופת המלוכה מונה אינטררקס ששלט במדינה בתקופת הביניים שבין מות המלך לבין בחירת המלך החדש, התפקיד המשיך להתקיים ברפובליקה ואינטררקס מונה כשאחד הקונסולים לא סיים את כהונתו וחברו לא יכול היה להיות נוכח ברומא לצורך עריכת בחירות. במשפט הרומי התלוותה לאינטררגנום גם הכרזה על "יוסטיטיום" (justitium) - הכרזה על מצב חירום, שכן בהיעדר שליט חוקי הייתה צפויה להתחיל תקופה של "טומולטוס" (tumultus) - "הפרות סדר". 

על פי כללי הירושה שהיו מקובלים בבתי מלוכה בעבר, ועדיין מקובלים כיום הן במערכות שלטון ובבתי מלוכה, תקופה שכזו אינה צריכה להתרחש, שכן תמיד צריך להיות גוף ריבוני שלטוני. בעקבות הכלל המשפטי - ברגע מותו של שליט אחד יורשו הופך מיידית לשליט, אף מבלי טקס רשמי, ולכן קיימת רציפות שלטונית. גם במערכות שלטון מודרניות במדינות דמוקרטיות מתקיימת רציפות, כאשר לאחר בחירות ממשיך לכהן הגוף השולט שקדם לבחירות עד לכניסה רשמית לתפקיד של המועמד הנבחר. מצב של העדר רציפות מתרחש בהיעדר יורש חוקי ולאחר מותו של השליט הקודם.

== תקופת אינטררגנום לאורך היסטוריה==
תקופות ידועות של אינטררגנום לאור ההיסטוריה:
* האיטררגנום של ונציה ב-737: אחרי הרצחו של דוכס ונציה אורסו איפאטו הייתה תקופה בה לא היה דוכס שליט ובוונציה שלט המגיסטר מיליטום, דומניקו לאוני
* האיטררגנום הגדול (1254–1273) באימפריה הרומית הקדושה
* אינטררגנום בסקוטלנד: 1290–1292 ושוב בין 1296–1306
* בפורטוגל: 1383–1385
* האינטררגנום העות'מאני: 1402- 1413
* בפולין: אחרי פטירתו של המלך האחרון בשושלת היגלונית, זיגמונט השני אוגוסט ללא יורשים, ב-7 ביולי 1572, ועד בחירתו של אנרי השלישי, מלך צרפת ב-15 במאי 1573, ושוב אחרי בריחתו של אנרי מפולין ב-12 ביוני 1574 ועד בחירתו של סטפאן באטורי למלוכה ב-15 בדצמבר 1575 וחתימתו על הסכם pacta conventa ב-16 בפברואר 1576, פעולה שהפכה את בחירתו לרשמית
* ברוסיה: 1598–1613 (בין שושלת רוריק לשושלת רומנוב)
* האינטררגנום האנגלי : 1649–1660 - תקופת שלטונו של אוליבר קרומוול לאחר הדחתו של צ'ארלס הראשון מלך אנגליה

== אינטררגנום אפיפיורי או "כיסא ריק"==
התקופה שלאחר מותו של אפיפיור ועד בחירת אפיפיור חדש על ידי הקרדינלים בקונקלווה, נקראת אף היא "אינטררגנום" או "כיסא ריק" (sede vacante).

==ראו גם==
* המלך מת, יחי המלך!

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מוסדות שלטון
קטגוריה:משפט חוקתי
קטגוריה:רומא העתיקה: חוק ומשפט
קטגוריה:היסטוריה לפי תקופה
רוני רוק

רונלד לזלי "רוני" רוק (אנגלית: Ronald Leslie "Ronnie" Rooke; 7 בדצמבר 1911 – 9 ביוני 1985) היה שחקן ומאמן כדורגל אנגלי. רונלד רוק הבקיע 726 שערים רשמיים במהלך הקריירה, נתון זה הופך אותו למקום השלישי בטבלת הכובשים הגדולים בכל הזמנים.

== קריירה ==
רוק נולד בגילדפורד שבסארי, והחל את הקריירה שלו בקריסטל פאלאס מהליגה השלישית הדרומית. הוא שיחק בעמדת החלוץ המרכזי, ושיחק בעיקר עבור קבוצת המילואים של פאלאס כאשר בין 1932 ל-1936 הוא משתתף רק ב-18 משחקי ליגה ומבקיע בהם ארבעה שערים. הצלחתו החלה כאשר הצטרף לפולהאם מהליגה השנייה בנובמבר 1936, והוא היה למלך השערים של המועדון במשך שלוש עונות רצופות; בסך הכל הוא הבקיע 57 שערים ב-87 משחקים, כולל את כל השישה בניצחון 6 - 0 במשחק מול בארי במסגרת גביע ה-FA. הישג זה הוא שיא מועדון שטרם נשבר.

הקריירה שלו נעצרה בשיאה בגלל מלחמת העולם השנייה; רוק התגייס לחיל האוויר המלכותי, המשיך להשתתף במשחקים הלא רשמיים במדי פולהאם, ואף זכה להופיע פעם אחת במדי נבחרת אנגליה כשזו ניצחה את נבחרת ויילס במשחק ידידות. משחקי הפוטבול ליג התחדשו ב-1946, ולמרות שכמעט היה בן 35 וללא ניסיון בליגה הבחירה הוא הוחתם על ידי ארסנל בגלל יכולת לא טובה של שחקני ההתקפה.

רוק הצליח להשפיע מיד, והבקיע את שער הניצחון בהופעת הבכורה שלו במשחק מול צ'רלטון את'לטיק ב-14 בדצמבר 1946. באותה עונה הוא הבקיע 24 שערים ב-21 משחקי ליגה, ובעונה הבאה (1947/1948) הוא הבקיע 33 שערים וקבע שיא מועדון עבור התקופה שלאחר המלחמה. שיא זה טרם נשבר. רוק זכה בתואר מלך השערים של הליגה, והוביל את ארסנל לזכייה באליפות.

בעונת 1948/1949 הוא הבקיע 14 שערים נוספים, אך עזב את ארסנל בקיץ 1949 כדי להצטרף לקריסטל פאלאס פעם נוספת, הפעם כמאמן-שחקן. בסך הכל הוא הצליח להבקיע 70 שערים ב-94 משחקי ליגה בלבד. כמאמן קריסטל פאלאס הוא זכה להצלחה מסוימת בהתחלה; בעונה שלפני הגעתו המועדון סיים בתחתית הליגה השלישית הדרומית, אך רוק הוביל את המועדון למקום השביעי בעונה שלאחר מכן (1949/1950), שהיה המיקום הטוב ביותר מאז המלחמה ועד עליית הליגה ב-1961.

רוק עזב את פאלאס בנובמבר 1950, ובין 1951 ל-1953 הוא מילא תפקיד של מאמן-שחקן בבדפורד טאון. הוא אימן את בדפורד פעם נוספת בין 1959 ל-1961. לאחר מכן הוא פרש לחלוטין מכדורגל והחל לעבוד בנמל התעופה של לוטון. הוא מת ב-1985 כתוצאה מסרטן ריאות.

==לקריאה נוספת==
* ג'ף האריס וטוני הוג, Arsenal Who's Who, Independent UK Sports, 1995 ()

==קישורים חיצוניים==

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני קריסטל פאלאס
קטגוריה:כדורגלני פולהאם
קטגוריה:כדורגלני ארסנל
קטגוריה:מאמני כדורגל אנגלים
קטגוריה:מאמני קריסטל פאלאס

קטגוריה:בריטים שנפטרו מסרטן הריאה
קטגוריה:בריטים שנולדו ב-1911
קטגוריה:בריטים שנפטרו ב-1985
לוטוס

מחוז חנאן שבסין]]
לוֹטוּס הוא שם לא טקסונומי למספר מיני צמחים, בעיקר צמחי מים. באגדות, בדתות וביצירות האמנות של מצרים העתיקה, הודו ויוון העתיקה נקראו בשם זה צמחי מים בעלי עלים צפים ושושנות מים.

== הלוטוס בתרבויות השונות ==
=== במצרים העתיקה ===
במצרים העתיקה נקראו בשם לוטוס צמחים מהסוג נימפאה (נימפאה כחולה (Nymphaea caerulea), נימפאת הלוטוס (Nymphaea lotus) ועוד). הנימפאה הכחולה, הנקראת גם "לוטוס כחול" או "לוטוס מצרי קדוש", מופיעה בציורי קיר ובתבליטים ממצרים העתיקה. נמצא כי המצרים הקדמונים נהגו לשתות את תמצית הפרחים, שהיא בעלת השפעה נרקוטית בשל החומרים הפסיכואקטיביים שבה, ומביאה את המשתמשים בה לתחושת אופוריה ולהזיות. אף על פי שהשם לוטוס מופיע בשמה המדעי של נימפאת הלוטוס, הרי שמציורי הקיר המצריים עולה כי הצמח אותו צרכו היה נימפאה כחולה.
<gallery>
קובץ:Blue Lotus (Drug).jpg|פרחי לוטוס מצרי לצריכה, מכילים חומר פסיכואקטיבי
קובץ:Maler der Grabkammer des Nebseni 002.jpg|הרחת לוטוס - ציור קיר מצרי ממערת הקבורה של המלכה נבסמי אשתו של תחותמס השלישי
</gallery>

=== ביוון העתיקה ===
אודיסאוס גורר בכח את אוכלי הלוטוס
בתרבות היוונית ייחסו לפרח הלוטוס את השכחה, על פי סיפור מתוך האודיסיאה של הומרוס, המספר כי חבריו של אודיסוס שאכלו את פרח הלוטוס אצל ה"לוטופאגים" ("אוכלי לוטוס") שכחו את מולדתם ולא רצו לשוב אליה.
ביוון העתיקה התייחס המונח היווני לוטוס למינים נוספים של צמחים, בנוסף לנימפיאה, שאינם צמחי מים:
* צמחי מספוא ממשפחת הקטניות, כגון מינים של תלתן - (Trifolium fragiferum), גרגרנית יוונית (Trigonella foenum-graecum), ומינים מהסוג דבשה (Melilotus).
* המין Lotus corniculatus - מהסוג לוטוס.
* מין של אפרסמון - Diospyros lotus.
* המין סיזיפוס לוטוס (Ziziphus lotus) ממשפחת האשחריים.
* המין מיש דרומי (Celtis australis) ממשפחת הקנאביים.

=== בתרבות ההודית ===
האלה ההודית לקשמי עומדת על צמח לוטוס, [[ראג'ה ראבי וארמה ]]
הלוטוס בשמו העממי הוא סמל חשוב בבודהיזם ובמיתולוגיה הברהמינית, שם הוא מסמל את הכוח האלוהי, את היופי, הטוהר וחיי הנצח, משום יופיו של הצמח והיותו צמח מים. כמו כן, מוזכרות דמויות רבות בדתות הללו, שנולדו מתוך פרח הלוטוס. בתרבויות אלו נהוג היה לפזר פרחי לוטוס על מצבות ובזמן טקסי כבוד לנשמות המתים. ביצירות אמנות ברהמה, בעל ארבעה ראשים המופנים לארבע רוחות השמים וארבע ידיים, מוצג יושב על פרח לוטוס.

בהודו, הצמחים שנקראו בשם לוטוס היו מהמין נלומבו נאכל (Nelumbo nucifera), הידוע גם כ"לוטוס הודי קדוש", המשתייך לסוג נלומבו, ממשפחת הנופריים, שבו מין נוסף: נלומבו צהוב (Nelumbo lutea), הנקרא גם לוטוס אמריקאי.

===בתרבות הסינית===

====במניכאיזם הסיני====

כיסאות לוטוס ]]

==ראו גם==
* לוטוס
* תוצא לוטוס

==קישורים חיצוניים==

* [http://biomimicry.org.il/index.aspx?id=2489 הסוד הנקי של הלוטוס] באתר ארגון הביומימיקרי הישראלי

== הערות שוליים ==

קטגוריה:שמות עממיים של צמחים
קטגוריה:הודו: תרבות
קטגוריה:יוון העתיקה: תרבות
קטגוריה:מצרים העתיקה
קטגוריה:פרחים לאומיים
קטגוריה:סמלים הינדיים
מלכודת (דושאן)

"מלכודת"(Trap / Trebuchet) הוא רדי מייד מאת האמן האמריקאי יליד צרפת מרסל דושאן. העבודה נחשבת לשמונת הרדי מייד ה"טהורים" שיצר דושאן. היצירה המקורית אבדה ומהדורה בת שמונה העתקים חתומים נוצרה בשנת 1964, על פי תצלום של העבודה המקורית.

היצירה נוצרה לראשונה בשנת 1917 בסטודיו של האמן בניו יורק. דושאן בחר מתלה מעילים, הניח אותו על הרצפה ומסמר אותו אליה. בשנת 1953 תיאר דושאן את לידתה המיקרית של היצירה: "מתלה מעילים אמיתי, אותו התכוונתי להתקין על הקיר ולתלות עליו דברים, אבל לא הגעתי לכך מעולם - לכן הוא נמצא על הרצפה ובעטתי בו בכל דקה, בכל פעם שיצאתי החוצה - זה שיגע אותי ואמרתי 'לעזאזל עם זה', אם זה רוצה להישאר שם ולנקב אותי, אני אמסמר אותו לרצפה... ואז נוצר הקישור עם הרדי מייד."

שמה של היצירה - "Trebuchet" מאזכר את המילה "Trebucher", שהוא שמו של מהלך במשחק השחמט בו מחליף השחקן את מיקומם של כלים על גבי הלוח כדי להכשיל את היריב.

==גלריה==
<gallery>
קובץ:Trap duchamp.jpg|צילום העבודה המקורית
תמונה:Trebucher.jpg|דיאגרמה של מהלך "Trebucher"
</gallery>
== קישורים חיצוניים ==
*[https://web.archive.org/web/20080310224609/http://arthist.binghamton.edu/duchamp/core.readymades.html Trap] מאמר על היצירה <small>(באנגלית)</small>
*[http://www.imj.org.il/Imagine/dada_surrealism/item.asp?table=comb&itemNum=193772 מלכודת] באתר מוזיאון ישראל <small>(באנגלית)</small>

קטגוריה:מרסל דושאן
קטגוריה:פסלים (יצירות)
קטגוריה:יצירות משנת 1917
קטגוריה:מוזיאון ישראל: פסלים
סייד דרוויש

סייד דרוויש
סייד דרוויש (בערבית سيد درويش; 17 במרץ 1892 – 15 בספטמבר 1923) היה משורר, סופר ומלחין מצרי הנחשב כאבי המוזיקה הערבית הקלאסית, היה ממוריה של אום כולתום ושל מוחמד עבד אל-והאב. עבד אל-והאב אף ביצע בתוכנית הרדיו "אלחן מן זמן" את שירו של סייד דרוויש "אנא הוית". דרוויש היה מלחין ההמנון המצרי – "בילאדי בילאדי", אולם מבחינה מוזיקלית לחן זה אינו מהמורכבים בלחניו של סייד דרוויש.

== חייו ==
דרוויש נולד במצרים בעיר אלכסנדריה. 
שירים שכתב בוצעו על ידי פיירוז, זכי מוראד ומוחמד עבד אל ואהב. 

דרוויש כתב את השיר בלאדי בלאדי, ב-1979 אחרי הסכם השלום עם ישראל החליטו לאמץ את שירו כהמנון לאומי רשמי של מצרים. 

שיריו של דרוויש מושרים עד היום בקרב חובבי המוזיקה המצרית המקורית. שיריו הנודעים ביותר הם: 'דייעתי מוסתקבל חייתי' (במקאם שורי), 'אנא הווית' (במקאם כורד), ו'אל חביב'. לשלשת השירים הללו נכתבו מילים עבריות לשיר "דייעתי מוסתקבל חייתי" חוברו מילות השיר "די אבי מושפל בחטאתי", לשיר "אנא הוית", חוברו מילות השיר "אנא קוית", לשיר "אל חביב", חוברו המילים "אל חביב".

גם בזמנו של סייד דרויש שיריו הארוכים לא היו נחלת הכלל, והיו מקובלים רק בקרב האליטה המצרית. כדי לבצע את שיריו יש צורך להשתמש בטונים גבוהים ונמוכים, ולשלוט בתנודות הקול בצורה קשה מאוד. כל שורה בלחניו של דרוויש מצריכה חזרות רבות לפני ביצועה, ויש בה פרטים רבים ומגוונים, מעבר ממאקם למאקם, והחלפות קצב מרובות.

כמו כן הלחין סייד דרוויש שירי עם רבים, ובהם השיר "ז'ורוני כל סנא מרא" (בקרוני כל שנה פעם אחת). מקובל כי מחברת מילות השיר הייתה צעירה יהודייה שנישאה לשוטר ערבי. משפחתה הגיבה בנתק מוחלט למעשה זה, ולפיכך היא נפלה למשכב אשר ממנו לא קמה. לפני פטירתה תוך הרהורי חרטה, חיברה את השיר לבני משפחתה.
גורסים אחרים טוענים שסייד דרוויש "הלווה" את הלחנים של "זורוני כל סאנא מרא", "טלעת יא מחלה נורא" ו"בינת אל שאלביה" ממורו הגדול מולא עותמאן אל מוסולי (1854-1923) איתו נפגש בחאלב ב-1908 והושפע ממנו רבות.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מוזיקאים מצרים
קטגוריה:סופרים מצרים
קטגוריה:ילידי 1892

קטגוריה:נפטרים ב-1923
ג'ו וידר

ג'וזף ג'ו וידר (באנגלית: Josef E. "Joe" Weider, 29 בנובמבר 1919 - 23 במרץ 2013) היה יהודי קנדי, מייסד שותף של הפדרציה הבינלאומית של פיתוח הגוף (IFBB) ביחד עם אחיו בן וידר והוגה תחרויות פיתוח הגוף מר אולימפיה, מיס אולימפיה והתחרות שבוטלה מאסטרס אולימפיה.
וידר נולד במונטריאול, קנדה והחל את דרכו בעולם הפרסום בגיל 17.
וידר זכה במספר רב של פרסים והכרה רחבה על עבודתו בשביל אמריקה הבריאה, עזר להביא את ארנולד שוורצנגר לארצות הברית.

בשנות התשעים חברת ההוצאה לאור של וידר "וידר הוצאות לאור" נמכרה ל"אמריקן מדיה".

נפטר בלוס אנג'לס, קליפורניה שבארצות הברית ב-23 במרץ 2013.

==קישורים חיצוניים==

* 
* [https://web.archive.org/web/20061231034009/http://www.sportspublishingllc.com/book.cfm?id=854 סיפור האחים וידר] 
* [http://www.olympiawinners.com/ תמונות מנצחי התחרות המפורסמת של ג'ו-מר אולימפיה]
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אנשי עסקים יהודים קנדים
קטגוריה:פיתוח גוף
קטגוריה:קנדים שנולדו ב-1919
קטגוריה:קנדים שנפטרו ב-2013
אברהם הולץ

אברהם הולץ (באנגלית: Avraham Holtz; סיוון ה'תרצ"ד, 1934 – 15 בנובמבר 2023) היה חוקר ספרות יהודי אמריקאי, פרופסור לספרות בבית המדרש לרבנים באמריקה.

==ביוגרפיה==
אברהם הולץ נולד בניו יורק, למשפחה שמוצאה מגליציה.
בילדותו למד בתלמוד תורה דאנשי ז'יטומיר, המכונה אש"י (East Side Hebrew Institute), במנהטן. בהמשך למד בבית המדרש לרבנים באמריקה. במשך שנים רבות היה פרופסור לספרות עברית בית המדרש לרבנים באמריקה.

מחקריו עוסקים בספרות חז"ל ובספרות העברית החדשה. נושא מרכזי במחקריו הוא יצירתו של ש"י עגנון.

עם הגיעו לגיל 70 יצא לכבודו בשנת 2003 ספר יובל בשם "מחקרים בספרות ישראל מוגשים לאברהם הולץ", בעריכת תלמידתו צביה בן-יוסף גינור. בספר נכללת גם ביבליוגרפיה של ספריו ומאמריו של הולץ.

בשנת ה'תשע"ג נבחר לחבר כבוד של האקדמיה ללשון העברית.

הוא נפטר ב-15 בנובמבר 2023 (ב' בכסלו ה'תשפ"ד) בביתו שבירושלים ונקבר בהר המנוחות.

==ספריו==
* בעולם המחשבה של חז"ל: בעקבות משנתו של מקס קדושין, ספרית פועלים, 1978.
* מעשה ר’ יודיל חסיד: מראשיתו בנסים ונפלאות עד הכנסת כלה מאת ש"י עגנון, בית המדרש לרבנים באמריקה, 1986.
* מראות ומקורות: מהדורה מוערת ומאוירת של הכנסת כלה לש"י עגנון, הוצאת שוקן, 1995.
* מוריץ האל: הזקן מיפו (עם אשתו, טובה ברגר הולץ), אוניברסיטת חיפה, 2003.

בעריכתו
* יצחק דב ברקוביץ – מבחר מאמרי ביקורת על יצירתו, עם עובד, 1976.
* ש. שלום – ראיון על שירתו, הוצאת עקד, 1987.

== קישורים חיצוניים ==
* 
* עקיבא צימרמן, [https://web.archive.org/web/20200107233058/https://www.hazofe.co.il/ שי למורה יקר], באתר "הצופה"
* [https://agnonhouse.org.il/articles/?filter_articles=1&rohtua=27083&assequence=match_any מאמרי אברהם הולץ על כתבי ש"י עגנון], באתר בית עגנון
* [https://www.jstor.org/action/doAdvancedSearch?q0=Avraham+Holtz&f0=au&c1=AND&f1=all&acc=on מאמרי אברהם הולץ], באתר JSTOR
* 
* 
<div class="mw-content-ltr">
* 
</div>

==הערות שוליים==

קטגוריה:בוגרי בית המדרש לרבנים באמריקה
קטגוריה:סגל בית המדרש לרבנים באמריקה
קטגוריה:חוקרי ספרות יהודים אמריקאים
קטגוריה:אמריקאים שנולדו ב-1934
קטגוריה:אמריקאים שנפטרו ב-2023
קטגוריה:יהודים הקבורים בהר המנוחות
שחקן מחליף

"שחקן מחליף" או "ממלא מקום" (באנגלית: Understudy), הוא מונח מעולם התיאטרון המתאר שחקן שמשנן את התפקיד של שחקן ראשי במחזה. אם נבצר מהשחקן הראשי להופיע בעקבות מחלה או כל סיבה אחרת, ייכנס השחקן המחליף במקומו. בדרך כלל כאשר מוחלף השחקן, מנהל התיאטרון מכריז על השינוי בפני קהל הצופים.

שחקנים רבים התחילו את הקריירה שלהם כשחקנים מחליפים, וזכו לפרסום לאחר הופעה במקום זמר ראשי. כך למשל השחקן אנתוני הופקינס, ששימש כשחקן מחליף ללורנס אוליבייה. כאשר האחרון חלה בסרטן בשנת 1967, החליף אותו הופקינס בסדרת הופעות עם התיאטרון הבריטי הלאומי.

שחקן מחליף בדרך כלל משחק בתפקיד שולי כלשהו במחזה. שחקנים אשר מחויבים אך ורק להחלפה במקרה חירום נקראים לעיתים standby (כונן). שחקן כזה צריך להופיע עם שאר המשתתפים במחזה, ובמידה ואין כל ספק ביכולתו של השחקן הראשי, יכול השחקן המחליף לעזוב את המקום, אך עליו להישאר בר-השגה.

בבתי אופרה גדולים מחזיקים זמרים מחליפים אשר מכונים לעיתים cover (כיסוי). (ראה מקרה השערורייה של רוברטו אלאניה, שם נכנס ברגעים ספורים השחקן המחליף).

בענפי הספורט נהוג לכנות שחקן מחליף - שחקן ספסל.

==קישורים חיצוניים==
* 

קטגוריה:מונחים בתיאטרון
בן וידר

בנג'מין (בן) וידֶר (באנגלית: Benjamin "Ben" Weider; 1 בפברואר 1923, מונטריאול, קנדה - 17 באוקטובר 2008) היה מייסד שותף בארגון הפדרציה הבינלאומית של פיתוח הגוף (IFBB) יחד עם אחיו ג'ו וידר, איש עסקים ומומחה לפיתוח הגוף ולהיסטוריה של נפוליאון.

בתחום פיתוח הגוף הוא ייסד וניהל חברת כושר ותזונה הנושאת את שמו והיה נשיא IFBB עד שהודיע על פרישה באוקטובר 2006 . וידר תרם חדר כושר לכנסת.

בתחום ההיסטוריה של נפוליאון נודע וידר ככמאמין הדוק בתאוריה שאחד מבני פמליית נפוליאון התנקש בחייו בזמן גלותו בסנט הלנה, והיה שותף בכתיבת הספר "רצח נפוליאון" יחד עם דייוויד הפגוד על נושא זה. וידר ייסד את אגודת נפוליאון הבינלאומית וכתב מספר מאמרים לארגון.

הוא נפטר ב-17 באוקטובר 2008 בבית החולים היהודי הכללי במונטריאול.

==ראו גם==
*נפוליאון והיהודים

==קישורים חיצוניים==

* 
* 
* 
* [http://www.ifbbpro.com/ ליגת IFBB]
* [http://www.napoleonicsociety.com/ אתר אגודת נפוליאון הבינלאומית]
* [https://web.archive.org/web/20081021045803/http://www.ifbb.com/history/napoleon.htm בן וידר: הקנדים בספק לגבי אמיתות ההיסטוריה הצרפתית]

קטגוריה:ערכים שבהם תבנית בריטניקה אינה מתאימה
קטגוריה:פיתוח גוף
קטגוריה:אנשי עסקים יהודים קנדים
קטגוריה:מקבלי אות לגיון הכבוד
קטגוריה:ילידי 1923

קטגוריה:קנדים שנפטרו ב-2008
אריגו סאקי

אריגו סאקי (איטלקית: Arrigo Sacchi; נולד ב-1 באפריל 1946) הוא כדורגלן עבר ומאמן כדורגל איטלקי. סאקי היה מאמנה של הנבחרת האיטלקית (בין השנים 1991-1996), והיו לו שתי קדנציות אימון בקבוצת הכדורגל מילאן (1987-1991, 1996-1997).

== קריירה ==
סאקי, יליד פוזיניאנו, מעולם לא שיחק כדורגל מקצועני, הוא שיחק רק בקבוצות החובבניות פוסיגנאנו ובלאריה. לפני שהחל לאמן קבוצות במשרה מלאה, עבד כמוכר נעליים.

כמאמן הנבחרת האיטלקית הבוגרת, סאקי עזר לאיטליה להעפיל לגמר מונדיאל 1994 בארצות הברית, בו הפסידה לברזיל בדו-קרב בעיטות עונשין. ברמת המועדונים, הוא ידוע בעיקר בשל אימונו במילאן. הכהונה הראשונה שלו במועדון הייתה רצופת הצלחות, כאשר זכה עמו במספר תארים לאומיים - אליפות הסרייה א' ב-1988, הסופרקאפ האיטלקי ב-1989, ובליגת האלופות באותה השנה ובעונה שלאחריה (1990). כמו כן, הוא זכה בנוסף לשלל התארים הללו בסופרקאפ האירופי ובגביע הביניבשתי ב-1990 וב-1991.

סאקי אימן גם את פארמה (1985-1987 וב-2001) ואתלטיקו מדריד (1998-1999). בדצמבר 2004, מונה סאקי להיות מנהל הכדורגל של המועדון הספרדי ריאל מדריד, במקומו של חורחה ולדאנו. יושב ראש המועדון, פלורנטינו פרז הצהיר שההנהלה החליטה על המינוי על מנת שסאקי יביא למועדון עזרה ענקית בזכות ניסיונו הענף בתחום: "לא רצינו מישהו שיאמן את הקבוצה, אלא מישהו שיכול לעזור למועדון להתארגן ולתכנן כל דבר הקשור לכדורגל במועדון, ואריגו סאקי הוא הבחירה האידיאלית לשם כך".

למרות זאת, סאקי התפטר מן התפקיד אחרי שמאמנה של ריאל ונדרליי לושמבורגו פוטר, בעקבות תוצאות רעות, בעיקר התבוסה הביתית 0-3 ליריבה הנצחית של המועדון ברצלונה. את סאקי החליף שחקנה לשעבר של ריאל מדריד, פרדראג מיאטוביץ'.

== תארים ==
;מילאן
* גביע אירופה לאלופות (2): 1988/1989, 1989/1990
* אליפות איטליה: 1987/1988
* הסופר קאפ האירופי (2): , 
* הגביע הביניבשתי (2): , 
* הסופר קאפ האיטלקי: 

;נבחרת איטליה
* גביע העולם: 1994 (מקום שני)

==קישורים חיצוניים==

קטגוריה:מגני כדורגל איטלקים
קטגוריה:כדורגלנים איטלקים
קטגוריה:מאמני כדורגל איטלקים
קטגוריה:מאמני נבחרת איטליה בכדורגל
קטגוריה:מאמני פארמה
קטגוריה:מאמני מילאן
קטגוריה:מאמני אתלטיקו מדריד
קטגוריה:זוכי פרס מאמן השנה באירופה
קטגוריה:חברי היכל התהילה של הכדורגל האיטלקי
קטגוריה:איטלקים שנולדו ב-1946
ערוץ מאיר לילדים

ערוץ מאיר לילדים (מכונה גם ערוץ מאיר) הוא אתר אינטרנט הכולל תוכניות מקור חינוכיות וערכיות-דתיות לילדים מבית היוצר של מכון וערוץ מאיר ומתאים לילדים בגילאי 4-12. ניתן לצפות בתכנים בתשלום במסגרת תוכנית המנויים באינטרנט. בעבר, היה ניתן גם לצפות בטלוויזיה בכבלים ובלוויין בערוץ 96 ב-yes וב-HOT במסגרת שידורי ערוץ מאיר,

תוכניות הערוץ עוסקות בין השאר בערכים חברות, אחריות, ידע, אהבת תורה, מועדי ישראל, כבוד לזולת, לצד תוכניות מדע וטיולים.

חלק מהסרטונים ניתנים לצפייה בחינם, אך מרבית הסרטונים בתשלום.

== היסטוריה ==
הסמליל הישן של הערוץ. היה בשימוש עד שנת 2013
ערוץ מאיר לילדים הוקם בשנת תשס"ז (2007). התוכניות הראשונות שודרו בחנוכה. הוא כלל תוכניות של הרב לוי סודרי, ואת סדרת החדר של טוביה, עם טוביה רוזנפלד, אותה יצר אסי צובל, שבהמשך הצטרף לסדרה בתור שחקן, ושם הסדרה שונה בהמשך ל"אסי טוביה וחברים" והיא הפכה לתוכנית הדגל של הערוץ.

בתחילה עבד צוות התוכנית במקלט של המכון. כעבור כמה שנים נבנה אולפן חדיש עם תפאורה. עם שדרוג תנאי הצילום, שודרג גם אתר הערוץ ונוצרו קטגוריות נוספות כמו פינת מדעים וטבע, בלוג פעיל, משחקים הגרלות נושאות פרסים והפעלות.

במסגרת ערוץ מאיר שודרגו כל הסרטים לאיכות HD.

== מחלקות האתר ==
ערוץ מאיר לילדים מחולק לשלוש חטיבות מרכזיות: עולם הווידאו, עולם התוכן, ועולם המשחקים.

בעולם הווידאו מופקות כל שנה תוכניות מקור בנושאים רבים: סדרת הרפתקאות, דרמה קומית, סיפורים היסטוריים, תוכניות דוקומונטריות, תוכניות אירוח, שעשועונים, תוכניות מדע, טיולים, בישול ועוד.

עולם התוכן כולל בלוג אינטראקטיבי, פורום, הפעלות, חידות ויצירות לילדים.

בעולם המשחקים ניתן למצוא משחקי חשיבה, אסטרטגיה, אקשן, ונסיעה.

באתר ניתן למצוא גם: דף תוכניות בחינם, וחנות מזכרות דיגיטלית. משנת ה'תשע"ז החלו בערוץ לעבוד על עלון שבועי - 'מאירי', העלון כולל: רעיונות מפרשיות השבוע, סיפורים בהמשכים, ודף תשבצים חידונים ותפזורות. בשנת ה'תשפ"ג נסגר העלון, ובמקומו בחלה להופיע 'פינת הילדים של ערוץ מאיר לילדים' בעלון באהבה ובאמונה של מכון מאיר.

== סדרות ==
לערוץ 50 סדרות, בהם:

==ראו גם==
*ילדודס (אתר אינטרנט)

== קישורים חיצוניים ==
* 

* 
* 
* 
* 
* 
* 
* 
* 
* 
* 

==הערות שוליים==

*
קטגוריה:ציונות דתית: חינוך
קטגוריה:ערוצי טלוויזיה ישראליים לילדים
קטגוריה:חינוך לגיל הרך
קטגוריה:יוצרי קולנוע חרדי
רשיד

רשיד (בערבית: رشيد; בקופטית: ϯⲣⲁϣⲓⲧ – טראשיט; ידועה מחוץ למצרים גם בשם רוֹזֵטָה) היא עיר נמל במחוז אל-בחירה שבצפון מצרים. העיר שוכנת לחופי הים התיכון כ-50 ק"מ צפון-מזרחית לאלכסנדריה. על פי אומדן רשמי מתאריך 1 ביולי 2023, התגוררו בעיר 130,270 בני אדם.

העיר התפרסמה בזכות אבן רוזטה שנמצאה בשטחה.

==קישורים חיצוניים==

* 
* 

==הערות שוליים==

קטגוריה:מצרים: ערים
קטגוריה:מצרים: ערי חוף
קטגוריה:מצרים: תיירות
נביו סקלה

נביו סקלה (נולד ב-22 בנובמבר 1947 בעיירה לוזו אטסטינו שבפרובינציית פדובה שבונטו) הוא מאמן כדורגל איטלקי וכדורגלן עבר. 

כשחקן, הוא שיחק כקשר בקבוצות האיטלקיות מילאן, רומא, ויצ'נזה, פיורנטינה, אינטר מילאן, פוג'יה ומונצה.

כמאמן, הוא עלה עם קבוצת רג'ינה לסרייה ב' ב-1988, ונקרא מאוחר יותר להחליף את אריגו סאקי כמאמן פארמה. הוא החזיק בתפקיד הזה במשך 6 שנים, והפך את הקבוצה למועדון צמרת בסרייה א'. עם פארמה, סקלה זכה בגביע אירופה למחזיקות גביע ובסופרקאפ האירופי ב-1993, ובנוסף זכה עם הקבוצה בגביע אופ"א בשנת 1995, לאחר ניצחון בגמר על יובנטוס.

סקלה אינו מועסק על ידי אף קבוצה. בעבר הוא אימן את ספרטק מוסקבה הרוסית (2003-2004), בורוסיה דורטמונד הגרמנית (1997-1998, עימה זכה בגביע הביניבשתי), בשיקטש הטורקית ושחטיור דונייצק האוקראינית.

== קישורים חיצוניים ==

* 

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני מילאן
קטגוריה:כדורגלני אינטר מילאנו
קטגוריה:כדורגלני רומא
קטגוריה:כדורגלני ויצ'נצה
קטגוריה:כדורגלני פיורנטינה
קטגוריה:כדורגלני מונצה
קטגוריה:כדורגלני פוג'ה
קטגוריה:מאמני כדורגל איטלקים
קטגוריה:מאמני פרוג'ה
קטגוריה:מאמני פארמה
קטגוריה:מאמני בורוסיה דורטמונד
קטגוריה:מאמני בשיקטש
קטגוריה:מאמני שחטאר דונצק
קטגוריה:מאמני ספרטק מוסקבה
קטגוריה:איטלקים שנולדו ב-1947
ויקטור אונופקו

ויקטור סאבלייביץ' אונופקו (ברוסית: Ви́ктор Саве́льевич Оно́пко ; נולד ב-14 באוקטובר 1969 בלוהנסק, ברית המועצות) הוא כדורגלן עבר סובייטי ורוסי ששיחק בקבוצות שחטיור דונייצק, ספרטק מוסקבה וריאל אוביידו הספרדית. הוא שיחק כ-12 שנים בנבחרת רוסיה והיה קפטן הנבחרת במשך תקופה ארוכה. אונופקו מחזיק במקום השלישי ברשימת שיאני ההופעות של נבחרת הרוסית, עם 109 משחקים.

לאחר פרישה ממשחק פעיל פנה אונופקו לקריירת אימון. במשך 12 שנים היה עוזר מאמן בקבוצת צסק"א מוסקבה. החל מיולי 2021 - אונופקו חבר בסגל האימון של נבחרת רוסיה. במרץ 2022, בעקבות הפלישה הרוסית לאוקראינה, נאסר על נבחרת רוסיה להשתתף במסגרות בינלאומיות. בשל כך עבר אונופקו לתפקד כעוזר מאמן של קבוצת רוסטוב.

==תארים==
* אליפות ליגת העל הרוסית - 1992, 1993, 1994
* הגביע הרוסי - 1992, 1994
* כדורגלן השנה ברוסיה (מגזין פוטבול) - 1992, 1993
* כדורגלן השנה ברוסיה (ספורט אקספרס) - 1993
* עיטור ההצטיינות למען המולדת מדרגה 4
* עיטור הכבוד

==קישורים חיצוניים==

קטגוריה:כדורגלנים רוסים
קטגוריה:כדורגלנים סובייטים
קטגוריה:מגני כדורגל רוסים
קטגוריה:מגני כדורגל סובייטים
קטגוריה:לוהנסק: כדורגלנים
קטגוריה:כדורגלני שחטאר דונצק
קטגוריה:כדורגלני ספרטק מוסקבה
קטגוריה:כדורגלני ריאל אוביידו
קטגוריה:כדורגלני ראיו ואיקאנו
קטגוריה:כדורגלני סאטורן
קטגוריה:כדורגלני נבחרת רוסיה
קטגוריה:מקבלי עיטור ההצטיינות למען המולדת
קטגוריה:כדורגלני מונדיאל 1994
קטגוריה:כדורגלני מונדיאל 2002
קטגוריה:כדורגלני יורו 1992
קטגוריה:כדורגלני יורו 1996
קטגוריה:צסק"א מוסקבה (כדורגל)
קטגוריה:רוסים שנולדו ב-1969
קטגוריה:סובייטים שנולדו ב-1969
תרומת הדשן

תרומת הדשן היא מצווה שמתבצעת על ידי סילוק כמות קטנה של אפר, שנוצר על מזבח העולה משריפת הקרבנות. הראשונים חולקים האם לוקחים מאפר בשר הקרבנות או אפר עצי ההסקה. הדשן שסולק מן המזבח בתרומת הדשן מונח על רצפת העזרה במרחק-מה מן המזבח. המצווה נעשית על ידי כהנים בלבד, וזמנה הוא מדי יום ביומו, לרוב בסמוך לעלות השחר. החיוב לקיים מצווה זו הוא כאשר בית המקדש קיים.

==מקור המצווה==
מקור המצווה בספר ויקרא, בתחילת פרשת צו:

==פירוט המצווה ==
על הכהן ללבוש בגדי כהונה, שהם - לדעת חלק מן הראשונים - פחותים בחשיבותם מבגדי הכהונה הרגילים, ולדעת ראשונים אחרים בגדים רגילים. אחר כך עליו לקדש את ידיו ואת רגליו, ליטול מחתה מכסף הממוקמת בפינה המערבית של הכבש, לעלות בכבשׁ העולה אל המזבח, לחפור בעזרת המחתה בערימת האפר שהצטברה על המזבח כדי לקחת אפר נקי, לחתות אפר וגחלים אל תוך המחתה (בכמות של לפחות קומץ אחד), לרדת חזרה אל העזרה, לפנות שמאלה לכיוון מזרח העזרה, לפסוע כעשר אמות צפונה של הכבש ולרוקן את האפר שבמחתה על רצפת העזרה, במרחק שלושה טפחים מן הכבש ולקיים את מצוות התורה :"ושמו אצל המזבח".

לאחר תרומת הדשן, עולים הכוהנים האחרים אל המזבח, מסלקים למקום אחד את כל האפר והגחלים שהצטברו בעבודת הקרבנות של יום האתמול, ומתחילים לארגן את המזבח לעבודת היום החדש. כאשר הצטברה כמות גדולה של אפר על המזבח, היו מפנים אותה - לאחר תרומת הדשן - למקום מיוחד מחוץ למחנה.

לפי המדרש אחד הנסים שנעשו בבית המקדש היה שהאפר שהיו מרימים מן המזבח ושמים בבית הדשן, היה נבלע במקומו, ולא היה ניכר מבחוץ.

בימי חול היו מבצעים את תרומת הדשן סמוך לעלות השחר. בימי כיפורים היו עושים זאת מיד אחר חצות הלילה, ובשאר החגים היו עושים זאת לאחר שעבר השליש הראשון של הלילה.

==קביעת הכהן התורם==

בתחילה לא הייתה קביעות בזכות תרומת הדשן, וכל כהן שרצה יכול היה לקיים מצווה זו. הנוהג היה, שאם היו מספר כהנים חפצים במצווה, הם היו רצים אל המזבח, והכהן הקודם את חברו בשיעור ארבע אמות - זכה במצווה. לאחר שפעם אירע שדחף אחד הכהנים את חברו תוך כדי הריצה, והלה נפל ונשברה רגלו, תיקנו בית הדין של הכהנים, שזכות המצווה תיקבע בהגרלה (בלשון המשנה: "פייס").

לאחר קביעה זו נוצר חשש שמא לא יבוא איש לקיים את המצווה, מאחר שהסיכויים לזכות בהגרלה זו אינם רבים. הוחלט אפוא, שמי שיזכה במצוות תרומת הדשן, יזכה גם בעבודת סידור המזבח ("סידור המערכה הגדולה") ובמצוות הולכת שני בולי עץ מלשכת העצים אל המזבח.

==קישורים חיצוניים==
*[http://www.yesmalot.co.il/mitzva/mamarim/mmit29.asp הטיפול בפסולת אף הוא מצווה] - על מצוות תרומת הדשן, באתר [http://www.yesmalot.co.il/mitzva/ לימוד תרי"ג המצוות]
*[http://www.nechama.org.il/pages/1314.html על מצוות תרומת הדשן] מאת נחמה לייבוביץ
*
* 
* 

==הערות שוליים==

קטגוריה:תרי"ג מצוות
קטגוריה:קורבנות ביהדות
קטגוריה:בית המקדש
קטגוריה:מצוות הנעשות על ידי כהן
קטגוריה:פרשת צו
קטגוריה:מצוות בית המקדש
גולדן היינד

גוֹלְדְן הַיינְד (באנגלית: Golden Hind or Golden Hinde) הייתה אוניית מפרשים מסוג גליאון בה הפליג הפריבטיר האנגלי הנודע פרנסיס דרייק סביב העולם בשנים 1577–1580. שמה המקורי של האונייה היה "פֶּלִיקָן" (Pelican), אך במהלך ההפלגה, לפני הכניסה למצר מגלן, שינה אותו דרייק ל"גולדן היינד" ("איילת הזהב"), אות הוקרה לפטרונו, הלורד צ'נסלור סר כריסטופר הֵייטוֹן , שהיה אחד המממנים העיקריים של המסע הימי ואשר איילה עיטרה את סמל האצולה של משפחתו. רפליקה בגודל המקורי של האונייה, כשירה לשיט, מוצגת כיום בלונדון, בגדה הדרומית של התמזה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אוניות וספינות מפרשים יחידאיות
קטגוריה:אוניות מוזיאון בריטיות
קטגוריה:לונדון: מוזיאונים
גראסהופרס ציריך

גראסהופרס-קלאב ציריך (בגרמנית: Grasshopper Club Zürich) הוא מועדון הכדורגל השווייצרי הגדול והמעוטר ביותר בשווייץ, והוא ממוקם בעיר ציריך. מועדון הספורט גראסהופרס הוא מהגדולים בשווייץ ומחלקת הכדורגל שלו היא גולת הכותרת של המועדון. עם 27 אליפויות שווייץ וכן 19 זכיות בגביע השווייצרי, ניצבת הקבוצה במקום הראשון בשתי קטגוריות אלה.

בין שאר מחלקות המועדון, למעט כדורגל, ישנן מחלקות חתירה, הוקי קרח, טניס, כדוריד, הוקי שדה, פלורבול, רוגבי, סקווש וקרלינג.

==היסטוריה==
ב-1 בספטמבר 1886 הוקם בציריך מועדון הכדורגל גראסהופרס מתרומה של בחור אנגלי בשם תום גריפית' על סך 20 פרנקים שווייצרים שהספיקו לקניית כדור ומדים בצבעי כחול-לבן בייבוא מאנגליה. המשחק הראשון של הקבוצה נערך באוקטובר באותה השנה מול קבוצה אחרת מציריך כאשר המשחק נגמר בתוצאה 0-0. גראסהופרס הפכה לקבוצה הראשונה משווייץ שמשחקת בגרמניה כאשר ניצחה במשחקה הראשון את קבוצת שטרסבורג בתוצאה 0–1.

בשנת 1896 הוקמה בעיר ציריך קבוצת כדורגל נוספת, פ.צ. ציריך, כאשר זו הפכה לאורך השנים ליריבה הגדולה ביותר של גראסהופרס וזהו משחק הדרבי החשוב ביותר בכדורגל השווייצרי. בעונה שלאחר מכן זכתה גראסהופרס באליפותה הראשונה. בשנת 1909 נטשה גראסהופרס את ההתאחדות השווייצרית ושבה אליה רק לאחר סיומה של מלחמת העולם הראשונה ב-1919.

הקבוצה זכתה פעמיים בגביע האינטרטוטו, בפעם הראשונה בעונת 2006, אז גברה על קבוצות טפליצה מצ'כיה וגנט מבלגיה כדי לזכות בתואר. כמו כן בעונת 2008 זכתה בתואר לאחר שגברה על קבוצות בסה קביה מאלבניה וצ'רנומורץ' בורגאס מבולגריה.

בשנת 1997 הפכה גראסהופרס רשמית לקבוצה בבעלות פרטית ובכך הפכה לראשונה בשווייץ לעשות כן.

בעונת 2018/19, לראשונה מזה 68 שנה, נשרה גראסהופרס לליגה השווייצרית השנייה. בסיום עונת 2020/2021 שבה לליגה הכירה.

==תארים==
* הסופר-ליג השווייצרי
** אלופה (27): 1898, 1900, 1901, 1905, 1921, 1927, 1928, 1931, 1937, 1939, 1942, 1943, 1945, 1952, 1956, 1971, 1978, 1982, 1983, 1984, 1990, 1991, 1995, 1996, 1998, 2001, 2003
* הגביע השווייצרי
** זוכה (19): 1926, 1927, 1932, 1934, 1937, 1938, 1940, 1941, 1942, 1943, 1946, 1952, 1956, 1983, 1988, 1989, 1990, 1994, 2013
* גביע הליגה השווייצרי
** זוכה (2): 1973, 1975
* הסופר-קאפ השווייצרי: 1989
* גביע האינטרטוטו
** זוכה (2): 2006, 2008

==קישורים חיצוניים==

* 

*
קטגוריה:קבוצות כדורגל שווייצריות
קטגוריה:קבוצות כדורגל שהוקמו ב-1886
קטגוריה:ציריך: ספורט
הפדרציה הבין-לאומית להרמת משקולות

הפדרציה הבין-לאומית להרמת משקולות (באנגלית: International Weightlifting Federation; בראשי תיבות: IWF) היא הפדרציה הבין-לאומית של ענף הרמת משקולות. הפדרציה הוקמה בשנת 1905 ונכון להיום חברות בה 193 פדרציות לאומיות. המשרד הראשי של הפדרציה נמצא בלוזאן. בשנים 2000–2020 בראש הפדרציה עמד תמאש איאן. הוא הודח לאחר גילוי אי-סדרים בניהול, והוחלף על ידי הנשיאה הזמנית אורסולה פפנדריה מארצות הברית<ref></ref>. נשיא הפדרציה מאז יוני 2022 הוא מוחמד חסן ג'אלוד מעיראק. 

הארגונים שנכללים בפדרציה הם:

* הפדרציה להרמת משקולות של אפריקה (WFA)
* הפדרציה האסייתית להרמת משקולות (AWF)
* הפדרציה האירופית להרמת משקולות (EWF)
* הפדרציה האוקיאנית להרמת משקולות (OWF)
* הפדרציה הפאן אמריקאית להרמת משקולות (PAWC)

== תחרויות ==
* אליפות העולם בהרמת משקולות
* אליפות העולם בהרמת משקולות לנוער
* אליפות העולם בהרמת משקולות לצעירים
* גביע העולם של IWF
* הפרס הגדול של IWF

==קישורים חיצוניים==
* 

* ארגונים כלולים:
**[https://web.archive.org/web/20030602010501/http://www.a-w-f.net/ האתר הרשמי של AWF]
**[https://web.archive.org/web/20110414120636/http://www.ewf.sm/ האתר הרשמי של EWF]
**[http://www.oceaniaweightlifting.com/ האתר הרשמי של OWF]
**[https://web.archive.org/web/20090209080718/http://www.lsus.edu/weightlifting/panam/ האתר הרשמי של PAWC]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הרמת משקולות
קטגוריה:פדרציות ספורט
תמאש איאן

תמאש איאן (בהונגרית: Aján Tamás) הוא עסקן ספורט הונגרי, בעבר היה נשיא הפדרציה הבינלאומית להרמת משקולות וחבר הוועד האולימפי הבינלאומי.

ד"ר איאן סיים את לימודיו האקדמיים באוניברסיטת זמלווייס ב-1964 וקיבל דוקטורט בחינוך גופני. הוא עבד במספר משרות במחלקת הספורט בממשלה, כמו גם במספר משרות אקדמאיות.

איאן הוא נשיא הפדרציה הבינלאומית להרמת משקולות (IWF) משנת 2000, חבר מועצה בסוכנות העולמית נגד סמים בספורט (WADA), וכן שימש כסגן נשיא האגודה הכללית לפדרציות הספורט הבינלאומיות (GAISF).

==קישורים חיצוניים==
* [https://www.wada-ama.org/en אתר הסוכנות העולמית למלחמה בסמים] (WADA)
* [http://www.iwf.net/ אתר הפדרציה הבינלאומית להרמת משקולות] (IWF)

קטגוריה:חברי הוועד האולימפי הבין-לאומי
קטגוריה:עסקני ספורט הונגרים
קטגוריה:הונגרים שנולדו ב-1939
מודול ארטיני

באלגברה מופשטת, מודול ארטיני הוא מודול <math>M</math> המקיים את תנאי השרשרת היורדת (DCC) על תת-המודולים שלו, ביחס לסדר ההכלה. התכונה נקראת על שם אמיל ארטין.

== תכונות == 
בדומה למודולים נותרים:

* חוג מוגדר כחוג ארטיני אם הוא ארטיני כמודול (שמאלי) מעל עצמו. מעל חוג ארטיני, כל מודול נוצר סופית הוא מודול ארטיני.

* לכל תת-מודול <math>K</math> של מודול <math>M</math>, המודול <math>M</math> ארטיני אם ורק אם <math>K</math> ו-<math>M/K</math> ארטינים.

לפי משפט הופקינס-לויצקי, כל חוג ארטיני הוא גם נותרי. מכיוון שמודולים נוצרים סופית מעל חוג נותרי הם נותרים, אז עבור חוג ארטיני <math>R</math>, כל מודול נוצר סופית מעל <math>R</math> הוא גם ארטיני וגם נותרי ולכן בעלי אורך סופי.

כל מודול ארטיני (או נותרי) אפשר לפרק לסכום ישר סופי של מודולים אי-פרידים (כאלו שאי אפשר לפרק אותם לסכום ישר). אם המודול בעל אורך סופי, אז הפירוק יחיד עד כדי סדר (משפט קרול-רמק-שמידט).

== השוואה לתנאי הנותריות ==
בשונה מחוגים, מודול ארטיני אינו בהכרח נותרי.

מודול הוא בעל אורך סופי (כלומר בעל סדרת הרכב סופית) אם ורק אם הוא ארטיני ונותרי. מעל חוג קומוטטיבי, כל מודול ארטיני ציקלי הוא גם נותרי, אבל מעל חוגים לא-קומוטטיביים, מודולים ארטיניים ציקליים יכולים להיות מאורך אינסופי.

== ראו גם ==
* מודול נותרי 
* חוג ארטיני

==קישורים חיצוניים==
* 

קטגוריה:תורת המודולים
אוניברסידד קאתוליקה

קלוב דפורטיבו אוניברסידד קאתוליקה (ספרדית: Club Deportivo Universidad Católica) הוא מועדון כדורגל צ'יליאני מפורסם מהעיר סנטיאגו, בירת צ'ילה. אוניברסידד קאתוליקה הוא אחד משלושת המועדונים הגדולים לאורך השנים בצ'ילה, ביחד עם קבוצות אוניברסידד דה צ'ילה וקולו-קולו, והקבוצה זכתה ב-14 אליפויות לאומיות ו-5 גביעים. כמו כן, הקבוצה זכתה בגביע הקופה אינטראמריקנה בעונת 1993. לקבוצה קבוצת מילואים, המשחקת בליגה השלישית בצ'ילה ומאגדת בתוכה שחקנים עד גיל 20 של המועדון.

==היסטוריה==
המועדון אוניברסידד קאתוליקה הוקם באופן רשמי בשנת 1937 על ידי סטודנטים של אוניברסיטת אוניברסידד קאתוליקה דה צ'ילה. באופן לא רשמי, הקמת קבוצה לסטודנטים באוניברסיטה החלה כבר בסביבות שנת 1910 כאשר סטודנטים באוניברסיטה שיחקו מספר משחקי כדורגל, בעיקר חובבניים מול סטודנטים מהאוניברסיטה השכנה והמתחרה בסנטיאגו, אוניברסידד דה צ'ילה.

עם הזמן התארגנה הקבוצה באופן מסודר וב-21 באפריל 1937 הוקם רשמית מועדון הכדורגל אוניברסידד קאתוליקה שהחל את דרכו בליגת המשנה הצ'יליאנית מול היריבה, אוניברסידד דה צ'ילה. לאורך השנים הפכו המפגשים בין שתי הקבוצות הללו למעניינים מאוד בכדורגל הצ'יליאני וזה נחשב למשחק הדרבי הבכיר של צ'ילה.

ההופעה המכובדת ביותר של קאתוליקה בגביע הליברטדורס, המפעל החשוב ביותר בדרום אמריקה הייתה בעונת 1993, כאשר כבר בשלב הבתים הוגרלו הקבוצות הצ'יליאניות (קאתוליקה וקוברלואה) בהגרלה קלה יחסית נגד הקבוצות מבוליביה, סן חוסה דה אורורו וקלוב בוליבר, קאתוליקה סיימה כראש הבית עם שתי תוצאות תיקו 1-1 מול קוברלואה וניצחונות 5-2, 3-0 ו-4-1 על הקבוצות מבוליביה אך הפסד מפתיע, בלה פאז לבוליבאר 3-1 לא הפריעו והקבוצה סיימה ראשונה והעפילה לשלב שמינית הגמר. בשלב שמינית הגמר פגשה בקבוצת אתלטיקו נסיונל מקולומביה ולאחר שהמשחק הראשון בסנטיאגו נגמר בניצחון 2-0 לקאתוליקה המשחק השני נגמר בהפסד חוץ 2-1 שהספיק לה להמשיך לשלב רבע הגמר. בשלב רבע הגמר פגשה בקבוצת ברצלונה האקוודורית וניצחה בשני המשחקים, דבר שהעלה אותה למשחקי חצי הגמר, מול אמריקה קאלי מקולומביה שנגמר בניצחון ביתי 1-0 ותיקו בחוץ 2-2 שהספיקו לקאתוליקה להעפלה היסטורית לגמר הטורניר. הקבוצה הוגרלה בגמר מול קבוצת סאו פאולו מברזיל. המשחק הראשון, בסאו פאולו נגמר בניצחון ברזילאי מוחץ 5-1 כך שגם ניצחון בסנטיאגו בתוצאה 2-0 לא הספיק לקאתוליקה והיא הוכתרה כסגנית מחזיקת הגביע לעונה זו, ההישג הגדול ביותר של הקבוצה ביבשת דרום אמריקה.

==שחקנים מפורסמים בעבר ובהווה==

==תארים==
===תארים מקומיים===
*אליפות צ'ילה
**אלופה (11): 1949, 1954, 1961, 1966, 1984, 1987, 1997 (אפרטורה), 2002 (אפרטורה), 2005 (קלאוסורה), 2010, 2016 (קלאוסורה)
*הגביע הצ'יליאני
**זוכה (5): 1983 (קופה פולה גול), 1983 (קופה רפובליקה), 1991, 1995, 2011
*ליגווילה פרה ליברטדורס (צ'ילה)
**זוכה (8): 1985, 1989, 1991, 1992, 1994, 1995, 1996, 1998
*ליגת המשנה הצ'יליאנית
**אלופה (2): 1956, 1975

===תארים בינלאומיים===
*גביע הליברטדורס
**סגנית (1): 1993
*קופה אינטראמריקנה
**זוכה (1): 1993

==קישורים חיצוניים==

* 

==הערות שוליים==

*
קטגוריה:קבוצות כדורגל צ'יליאניות
קטגוריה:סנטיאגו דה צ'ילה: מועדוני כדורגל
קטגוריה:קבוצות כדורגל שהוקמו ב-1937
אוניברסיטת זמלווייס

אוניברסיטת זֶמֶלְוַויְיס היא אוניברסיטה לרפואה ומקצועות הבריאות שנמצאת בבודפשט, הונגריה. היא קרויה על שמו של הרופא ההונגרי איגנץ זֶמֶלְוַויְיס.

הבניין המרכזי באוניברסיטה בן 23 הקומות הוא בגובה 88 מטר, השלישי בגובהו בבודפשט (אחרי בניין הפרלמנט ובזיליקת סטפן הקדוש, שניהם באותו גובה - 96 מטר)

חוגי הלימוד באוניברסיטה:
* רפואה
* רפואת שיניים
* רוקחות
* סיעוד
* מדעי הספורט - משנת 2000 אחרי מיזוגה עם בית הספר הגבוה לחינוך גופני.

האוניברסיטה מציעה תוכניות לימוד בשפות אנגלית, גרמנית והונגרית. תלמידים הלומדים בתוכנית בשפה האנגלית מגיעים ממדינות רבות. לרבות נורווגיה, ישראל, ארצות הברית קפריסין ויפן. מסלול הלימודים הוא כ6 שנים כאשר השנתיים הראשונות ללימודים מוקדשות ללימודים תאורטיים בעוד 3 השנים הנוספות מוקדשות ללימודים מעשיים בבית החולים של האוניברסיטה. 

האוניברסיטה לוקחת חלק גדול משירותי הרפואה בבודפשט רבתי, עם בית חולים של 3000 מיטות טיפול וכל המחלקות הרפואיות, שם הסטודנטים לרפואה כללית עושים את השנים הקליניות בלימודים. השנה השישית והאחרונה ללימודים מוקדשת לסבבים בבתי חולים ומוכרת כשנת סטאז' בתחומי האיחוד האירופי.

== ישראלים בזֶמֶלְוַויְיס ==
החל מסוף שנות ה-80 של המאה ה-20. נוסעים כל שנה עשרות רבות של ישראלים ללמוד את מקצועות הרפואה בזמלווייס ובפרט רפואה כללית. את מבחני הכניסה לאוניברסיטה ניתן לעשות בישראל. 

לסטודנטים הישראלים, שמספרם כ-300 במגוון המקצועות, קיימת אגודת סטודנטים באוניברסיטה (ISOB)המסייעת בקליטה וחניכת סטודנטים חדשים, ארגון אירועים, חגים, וטקסים שונים. אגודת הסטודנטים נתמכת כלכלית על ידי תרומות כמו גם מאירועי האגודה. הסטודנטים הישראלים אינם נדרשים לשלם דמי חבר לאגודה.

== היסטוריה ==
האוניברסיטה הוקמה מאחת הפקולטות של מה שלימים היה לאוניברסיטת בודפשט והיום שמה אוניברסיטת אטווש לוראנד. היא נוסדה במקור בשנת 1635 על ידי פטר פאזמן.

== קישורים חיצוניים ==

* 

* [http://www.budapeststudent.com/ אתר הסטודנדים באוניברסיטה]
* [https://web.archive.org/web/20160312235356/http://isas.hu/ האגודה הבינלאומית של תלמידי האוניברסיטה]

*
זמלווייס
קטגוריה:בודפשט: חינוך
ברנרד ג'וי

ברנרד ג'וי (באנגלית: Bernard Joy; 29 באוקטובר 1911 - 18 ביולי 1984) היה כדורגלן ועיתונאי אנגלי הידוע בתור השחקן החובב האחרון ששיחק עבור נבחרת אנגליה.

== קריירה ==
ג'וי נולד בפולהאם שבלונדון, ובזמן הפנוי מלימודיו באוניברסיטת לונדון שיחק עבור קבוצת הכדורגל של האוניברסיטה בעמדת הקשר. עם סיום לימודיו שיחק במועדון החובבני קאסואלס, ואף זכה לענוד את סרט הקפטן ולהוביל את המועדון לזכייה בגביע ה-FA לחובבים בשנת 1936. הוא הופיע בעשרה משחקים במדי נבחרת החובבים של אנגליה, והיה הקפטן של נבחרת בריטניה הגדולה באולימפיאדת 1936 שנערכה בברלין.

בזמן שהיה רשום בקאסואלס שיחק גם במועדונים חובבנים אחרים כגון סאות'נד יונייטד (1931-1933) ופולהאם (1933-1934). ג'וי הצטרף לארסנל במאי 1935. הוא שיחק בעיקר בקבוצת המילואים של המועדון, ובעונתו הראשונה הוא השתתף בשני משחקים בלבד כאשר הופעת הבכורה הייתה רק ב-1 באפריל 1936 מול בולטון וונדררס. ג'וי לא היה חלק מהסגל של ארסנל שהצליח לזכות בגביע ה-FA באותה שנה.

ג'וי זכה להכרה בינלאומית זמן קצר לאחר מכן כאשר ב-9 במאי השתתף בהפסד 2–3 של נבחרת אנגליה לנבחרת בלגיה, והיה לשחקן החובב האחרון ששיחק במדי הנבחרת; לאור הפערים הגדולים בין הכדורגל המקצועני לכדורגל החובבים לא סביר שהישגו של ג'וי ישוחזר אי פעם. על אף שג'וי שיחק עבור ארסנל באותה תקופה הוא עדיין היה רשום כשחקן של קאסואלס, והוא מתועד בספרי ההיסטוריה של הכדורגל האנגלי כשחקן של קאסואלס ולא ארסנל.

ג'וי המשיך לשחק עבור ארסנל בעיקר כמחליפו של הרבי רוברטס. רוברטס סבל משבר ברגלו באוקטובר 1937, וג'וי תפס את מקומו בהרכב למשך שאר המשחקים של עונת 1937/1938 שבה זכה המועדון באליפות, ולאחר פרישתו של רוברטס המשיך לשחק גם בעונת 1938/1939 שבה המועדון זכה במגן הצדקה.

ג'וי התגייס לחיל האוויר המלכותי בזמן מלחמת העולם השנייה. למרות זאת הוא הצליח להשתתף בכ-200 משחקים לא רשמיים במדי ארסנל, ואף לשחק פעם אחת במדי נבחרת אנגליה. לאחר חידוש משחקי הכדורגל הרשמיים בתום המלחמה הוא שיחק בחצי הראשון של עונת 1946/1947 לפני שהחליט לפרוש מכדורגל מקצועני בדצמבר 1946. למרות זאת הוא המשיך לשחק עבור קאסואלס עד 1948. בסך הכל הוא השתתף ב-95 משחקיים במדי ארסנל, שבהם לא הצליח להבקיע ולו שער אחד.

ג'וי היה מורה בהכשרתו, אך לבסוף החליט לעבור לעיתונאות והיה כתב הכדורגל של האיבנינג סטנדרד ושל הסאנדיי אקספרס עד לפרישתו ב-1976. הוא כתב את אחד מהספרים הראשונים העוסקים בהיסטוריה של ארסנל, Forward, Arsenal!, שיצא לאור ב-1952. מלבד ספר זה הוא כתב ספרים נוספים בתחום הכדורגל.

==לקריאה נוספת==
* ברנרד ג'וי, !Forward Arsenal, Phoenix House, 1952 ()
* ג'ף האריס וטוני הוג, Arsenal Who's Who, Independent UK Sports, 1995 ()

==קישורים חיצוניים==

* [http://www.englandstats.com/playerreport.php?pid=553 פרופיל] באתר englandstats.com
* [https://web.archive.org/web/20061113211428/http://www.englandfc.com/Profiles/php/PlayerProfileByName.php?id=556 פרופיל] באתר englandfc.com

קטגוריה:קשרי כדורגל אנגלים
קטגוריה:כדורגלני פולהאם
קטגוריה:כדורגלני ארסנל
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:משתתפי אולימפיאדת ברלין (1936)
קטגוריה:בריטים שנולדו ב-1911
קטגוריה:בריטים שנפטרו ב-1984
אלכסנדר חוזמן

אלכסנדר (אלכס) חוזמן, (ברוסית: Александр Хузман; נולד ב-10 באפריל 1962 בז'יטומיר, אוקראינה) הוא שחמטאי ישראלי בדרגת רב אמן, אלוף ישראל (2014) וחבר נבחרת ישראל לשעבר.

חוזמן השתתף במספר אליפויות אוקראינה והישגו הטוב ביותר בה היה בשנת 1986 בה סיים במקום 4. בשנת 1990 סיים אותה במקום ה-7 (ניצח מיכאיל ברודסקי).

חוזמן עלה לישראל ב-1992. בשנת 2001 הוא סיים במקום 1–2 בתחרות בביל (שווייץ). בשנת 2005 הוא סיים במקום שלישי בתחרות במונטריאול. בשנת 2003 הוא סיים במקום השני באליפות ישראל הפתוחה.

ב-3 באוקטובר 2003 ניצח חוזמן את גארי קספרוב ב-23 מסעים ובכך היה לאדם שהשיג את הניצחון המהיר ביותר על קספרוב, אז השחקן הטוב בעולם.

היה מאמנו של רב-אמן מארק בלובשטיין מקנדה. חוזמן הוא מאמנו של בכיר שחמטאי ישראל בוריס גלפנד.

נכון לאוקטובר 2022, מדורג במקום ה-12 בישראל לפי מד כושר.

==מבחר תחרויות בהן השתתף==
*אליפות ישראל בשחמט 2014 - זכייה
*אליפות אירופה בשחמט 2015

== הופעות באולימפיאדות ==
אלכסנדר חוזמן ייצג את ישראל 6 פעמים באולימפיאדות השחמט.

{| class="sortable" border="1" cellspacing="0" cellpadding="1" width="70%"
|- bgcolor="#ccfccf" align="center"
| שנה|| לוח || מד כושר|| נקודות|| תוצאה|| %|| מקום
|-
| 1990|| 1||2575 ||8 מ-13||4+ 8= 1-||61.5|| 16 קבוצתי
|-
| 1996|| 1 עת||2575 ||5.5 מ-9||3+ 5= 1-||61.1|| 17 קבוצתי
|-
| 2000|| 2 עת||2574 ||3 מ-6||14+ 4= 1-||50|| 5 קבוצתי
|-
| 2002|| 2 עת||2595 ||6 מ-8||4+ 4= 0-||75|| 9 קבוצתי
|-
| 2004|| 1 עת||2581 ||5.5 מ-8||4+ 3= 1-||56.6|| 4 קבוצתי
|-
| 2006|| 1 עת||2576 ||5 מ-7||3+ 4= 0-||71.4|| 4 קבוצתי
|-
|}

==קישורים חיצוניים==

* [http://chess.org.il/Players/Player.aspx?Id=6897 דף השחקן של אלכסנדר חוזמן], באתר האיגוד הישראלי לשחמט

==הערות שוליים==

קטגוריה:שחמטאים יהודים אוקראינים
קטגוריה:שחמטאים יהודים סובייטים
קטגוריה:עולים בשנות ה-1990
קטגוריה:נציגי ישראל באולימפיאדת השחמט
קטגוריה:רבי-אמנים ישראלים
קטגוריה:מאמני שחמט ישראלים
קטגוריה:ישראלים ילידי אוקראינה
קטגוריה:ישראלים שנולדו ב-1962
הרמן ואן רומפיי

הרמן אשיל ואן רוֹמְפֵּיי (בהולנדית: Herman Achille Van Rompuy; נולד ב-31 באוקטובר 1947 באטרבק, בלגיה) הוא מדינאי בלגי פלמי, חבר המפלגה הנוצרית-דמוקרטית הפלמית (CD&V; בעבר כונתה מפלגת CVP). שימש ראש ממשלת בלגיה, ומ-1 בינואר 2010 עד 30 בנובמבר 2014 כיהן כנשיא הקבוע הראשון של המועצה האירופית, גוף המורכב מראשי המדינות החברות באיחוד האירופי.

==ביוגרפיה==
ואן רומפיי שימש סגן נשיא זרוע הנוער של מפלגת CVP בין השנים 1973–1975, והחל משנת 1978 היה חבר הלשכה הלאומית של המפלגה. בין השנים 1975–1980 עבר בלשכותיהם של שניים מראשי ממשלת בלגיה. בין השנים 1988–1993 כיהן כנשיא מפלגת CVP. בין ספטמבר 1993 ליולי 1999 כיהן כממלא מקום ראש ממשלת בלגיה ושר האוצר. לאחר תבוסת מפלגתו בבחירות הכלליות בשנת 1999 הפך לחבר הבית התחתון (בפלמית: de Kamer van Volksvertegenwoordigers) בבית הנבחרים הבלגי. בשנת 2004 מונה לשר מדינה.

לאחר הבחירות הכלליות ביוני 2007 נבחר ואן רומפיי ב-12 ביולי ליו"ר בית הנבחרים. אולם בחירות אלה לא הצליחו להביא להרכבת קואליציה יציבה, וגררו משבר פוליטי שנמשך כשנה וחצי. המשבר הסתיים רק כאשר ואן רומפיי הסכים לקבל על עצמו את תפקיד ראש הממשלה. ב-28 בדצמבר 2008 הוא התבקש על ידי המלך אלבר השני להרכיב ממשלה, והוא הושבע לתפקידו על ידי המלך ב-30 בדצמבר 2008.

ב-19 בנובמבר 2009 נבחר ואן רומפיי לכהן כנשיאהּ הקבוע הראשון של המועצה האירופית, תפקיד שעד כה התחלפו בו ראשי המדינות הנשיאות התורניות של האיחוד האירופי. הידיעה על מינויו התקבלה בתרעומת בטורקיה בשל מספר התבטאויות של ואן רומפיי נגד צירופה של "טורקיה המוסלמית" לאיחוד האירופי. הוא כיהן בתפקיד זה עד 30 בנובמבר 2014.

אחיו הצעיר, אריק ואן רומפיי, אף הוא פוליטיקאי בלגי במפלגת CD&V, והיה חבר בממשלת פלנדריה בין השנים 1995–1999.

==קישורים חיצוניים==

* 

* 
* 

קטגוריה:ראשי ממשלת בלגיה
קטגוריה:נשיאי המועצה האירופית
קטגוריה:בלגים שנולדו ב-1947
מידג' יור

מידג' יור ב-2004
מידג' יור (באנגלית: Midge Ure; נולד ב-10 באוקטובר 1953 כג'יימס יור) הוא גיטריסט, זמר, פזמונאי וקלידן בריטי. יור התפרסם בעיקר בשנות ה-70 וה-80 כסולן להקת הגל החדש אולטראווקס. בנוסף לפעילותו באולטראווקס, יור היה חבר בלהקות ויסאג', Thin Lizzy ,Rich Kids ו-Slik. שם הבמה שלו, מידג', הוא היפוך פונטי של השם הפרטי שלו, ג'ים.

==ביוגרפיה וקריירה==
יור נולד בקמבוסלנג (עיירת פרברים של גלאזגו, במחוז לנרקשייר בסקוטלנד).

יור הפיק וכתב להיטי סינת'-פופ וגל חדש בשנות השמונים, כולל השיר "Fade to Grey" של להקת ויסאג', השירים "Dancing with Tears in My Eyes" ו-"Vienna" של להקת אולטראווקס ועוד. הוא הוציא את להיט הסולו הראשון הראשון שלו בבריטניה בשנת 1982 שנקרא "No Regrets". בשנת 1985 אלבום הבכורה הסולו שלו The Gift הגיע למקום השני במצעד האלבומים בבריטניה והשיר "If I Was" הגיע למקום הראשון במצעד הסינגלים בבריטניה. הוא גם היה שותף לכתיבת השיר "Yellow Pearl" של פיל לינוט.

ב-1984 כתב עם בוב גלדוף את השיר "Do They Know It's Christmas?", שמטרתו הייתה איסוף כספים לנפגעי הבצורת באתיופיה. יור מחזיק בתואר "קצין מסדר האימפריה הבריטית".

ב-1985, מידג' יור ארגן ביחד עם בוב גלדוף את מופע הצדקה לייב אייד.

== קישורים חיצוניים ==

* 

* [https://web.archive.org/web/19970128034211/http://www.ultravox.org.uk/ האתר הרשמי של אולטרווקס]

קטגוריה:ערכים שבהם תבנית בריטניקה אינה מתאימה
קטגוריה:גיטריסטים בריטים
קטגוריה:זמרים בריטים
קטגוריה:זמרי פופ בריטים
קטגוריה:אמנים בריטים הידועים בשם במה
קטגוריה:זוכי פרס המוזיקה הבריטית
קטגוריה:קצינים במסדר האימפריה הבריטית
קטגוריה:בריטים שנולדו ב-1953